IMISLab/GreekWikipedia huggingface dataset:
Αικατερίνη της Κλέβης

H Αικατερίνη, γαλλ. Catherine de La Mark-Clèves de Nevers (1548 - 11 Μαΐου 1633) από τον Οίκο του Λα Μαρκ ήταν κόρη του δούκα του Νεβέρ και με τον γάμο της έγινε δούκισσα του Γκιζ.

 Ήταν η δεύτερη κόρη του Φραγκίσκου Α΄ δούκα του Νεβέρ και της Μαργαρίτας των Βουρβώνων, κόρης του Καρόλου δούκα του Βαντόμ. Παντρεύτηκε το 1570 τον Ερρίκο Α΄ του Οίκου της Λωρραίνης δούκα του Γκιζ και είχε τέκνα: Κάρολος 1571-1640, δούκας του Γκιζ, πρίγκιπας του Ζουανβίλ και κόμης του Ε. Λουδοβίκος Γ΄ 1575-1621, καρδινάλιος και αρχιεπίσκοπος του Ρενς. Κλαύδιος (Κλωντ) 1578-1657, δούκας του Σεβρέζ. Ρενέα 1585-1626, ηγουμένη του αββαείου του Σαιν Πιέρ. Ιωάννα 1586-1638, ηγουμένη του αββαείου του Ζουάρ. Λουίζα-Μαργαρίτα1588-1631, παντρεύτηκε πρώτα τον Φραγκίσκο των Βουρβόνων, πρίγκιπα του Κοντί και μετά τον αυλικό Φρανσουά ντε Μπασομπιέρ. Φραγκίσκος-Αλέξανδρος 1589-1614 ιππότης του Τάγματος του Αγ. Ιωάννου της Μάλτας. Ερρίκος 1572-1574, Αικατερίνη 1573, Κάρολος 1576, Μαρία 1577-1582, Αικατερίνη 1579, Χριστίνα 1580, Φραγκίσκος 1581-1582, απεβίωσαν το πολύ 5 ετών. Bergin, Joseph (1996). The Making of the French Episcopate, 1589-1661. Yale University Press. Boltanski, Ariane (2006). Les ducs de Nevers et l'État royal: genèse d'un compromis (ca 1550 - ca 1600) (in French). Librairie Droz. McIlvenna, Una (2016). Scandal and Reputation at the Court of Catherine de Medici. Routledge.
Evan K

Ο Evan K (Ευάγγελος Κουκουλάρης, 27 Μαίου 1994) είναι ελληνογερμανός συνθέτης και κιθαρίστας. Είναι ο lead κιθαρίστας του γερμανικού Dark Rock συγκροτήματος Enemy Inside, του Power Metal συγκροτήματος Mystic Prophecy και πρώην κιθαρίστας της γερμανικής industrial/death metal μπάντας Cypecore. Ο Evan K εμφανίζεται επίσης με το γυναικείο symphonic metal συγκρότημα Exit Eden και εργάζεται ως solo artist, session μουσικός και παραγωγός σε ένα ευρύ φάσμα μουσικής, από την ποπ έως τη ροκ και την μέταλ.

 O Evan K ξεκίνησε να παίζει κιθάρα σε ηλικία 11 ετών, έχοντας σαν πρότυπο γνωστές ροκ μπάντες όπως οι Scorpions, Deep Purple, Led Zeppelin, Whitesnake και άλλες. Σε ηλικία 19 ετών αποφάσισε να διακόψει τις σπουδές Φιλολογίας στην Αθήνα και να σπουδάσει μουσική στο πανεπιστήμιο Popakademie, University of Popular Music & Music Business στη Γερμανία. Ήταν ένας από τους τέσσερις κιθαρίστες που επιλέγονται κάθε χρόνο από την επιτροπή της σχολής για να παρακολουθήσουν το πρόγραμμα σπουδών. Το 2015, ο Evan K προσχώρησε στην industrial/death metal band Cypecore. Τον Ιανουάριο του 2016, το συγκρότημα κυκλοφόρησε το τρίτο studio άλμπουμ του Identity, με τον Evan K στη σύνθεσή του. Τον Ιούλιο του 2016, ο Evan K κυκλοφόρησε το πρώτο προσωπικό του άλμπουμ Blue Lightning, όπου συμμετείχαν γνωστοί καλλιτέχνες της Metal σκηνής, όπως ο Fabio Lione (Rhapsody of Fire, Angra, Vision Divine), ο Bob Katsionis (Firewind, Serious Black, Outloud), ο Markus Johansson (4ARM, Sylencer, THEM), Jimmy Pitts (Marco Minnemann, Christian Münzner). Το άλμπουμ κυκλοφόρησε στην Ευρώπη από την FC Metal Recordings και στην Ιαπωνία από την King Records.Το 2017 ο Evan K ηχογράφησε κιθάρες και μπάσο για το άλμπουμ Rhapsodies In Black του γυναικείου symphonic metal συγκροτήματος Exit Eden, που αποτελείται από τις Amanda Somerville (Avantasia, Alice Cooper, Epica), Clémentine Delauney (Visions of Atlantis, Serenity), Marina La Torraca and Anna Brunner. Το άλμπουμ περιέχει metal διασκευές γνωστών ποπ κομματιών όπως το Frozen της Madonna, το Skyfall της Adele, το Paparazzi της Lady Gaga κ.α.. Στο άλμπουμ συμμετέχει επίσης η Simone Simons των Epica. Το άλμπουμ ανέβηκε μέσα στην πρώτη εβδομάδα κυκλοφορίας του στο Νο. 15 των charts της Γερμανίας. Τον Αύγουστο του 2017 το γερμανικό Power Metal συγκρότημα Mystic Prophecy ανακοίνωσε τον Evan K σαν το νέο του lead κιθαρίστα. Στο τέλος του 2017 ο Evan K δημιούργησε με την τραγουδίστρια Nastassja Giulia το Dark Rock και modern Metal συγκρότημα Enemy Inside και ανακοίνωσαν την κυκλοφορία του πρώτου τους άλμπου Phoenix τον Σεπτέμβριο του 2018 με την ROAR. Ο Evan K χορηγείται από τις εταιρίες ESP Guitars, ENGL Amplifiers, Two Notes Engineering και HESU Cables. Blue Lightning, 2016 Phoenix, 2018 Monuments Uncovered, 2018 Metal Division, 2020 Rhapsodies In Black, 2017 Identity, 2016 Επίσημη ιστοσελίδα Mystic Prophecy Fcmetal.com Cypecore.com http://www.englamps.de/ http://www.espguitars.com/
Ένας άλλος κόσμος

Το Ένας Άλλος Κόσμος είναι ελληνική δραματική-αισθηματική ταινία του 2015 σε σκηνοθεσία και σενάριο Χριστόφορου Παπακαλιάτη. Η παραγωγή έγινε από την Plus Productions και η κινηματογραφική διανομή από τη Village Film. Πρωταγωνιστούν οι Χριστόφορος Παπακαλιάτης, Μαρία Καβογιάννη, Μηνάς Χατζησάββας και ο βραβευμένος με Όσκαρ και Χρυσή Σφαίρα, Τζ. Κ. Σίμονς.Η ταινία αφηγείται τρεις διαφορετικές ιστορίες, που όλες έχουν ως κοινό παρανομαστή την αγάπη. Και στις τρεις ερωτικές ιστορίες, τα ζευγάρια που βιώνουν τον έρωτα έχουν, επίσης, ως κοινό ότι ο ένας είναι Έλληνας και ο άλλος αλλοδαπός, με τα ζευγάρια να είναι διαφορετικής γενιάς. Το έργο πραγματεύεται αυτές τις τρεις διαφορετικές ιστορίες αγάπης μέσα από την οικονομική και κοινωνική κρίση που βιώνει η Ευρώπη, μέχρι που στο τέλος αποδεικνύονται κοινές.Η ταινία αποτελεί τη δεύτερη σκηνοθετική απόπειρα του Παπακαλιάτη, με την πρώτη του να είναι το Αν....

 Τζέι Κέι Σίμονς ως Σεμπάστιαν Χριστόφορος Παπακαλιάτης ως Γιώργος Άντρεα Όσβαρτ ως Ελίζε Μαρία Καβογιάννη ως Μαρία Μηνάς Χατζησάββας ως Αντώνης Τόφικ Μπάρομ ως Φάρις Νίκη Βακάλη ως Δάφνη Οδυσσέας Παπασπηλιόπουλος ως Οδυσσέας Νίκος Χατζόπουλος ως Ηλίας Δημήτρης Λιγνάδης ως εξτρεμιστής Μελισσάνθη Μάχουτ ως υπάλληλος εταιρίας Οι πωλήσεις εισιτηρίων της ταινίας φαίνονται στον πιο κάτω πίνακα: Ολοκλήρωσε την κινηματογραφική της πορεία με 668.892 εισιτήρια. Αποτελεί την εμπορικότερη ταινία του 2015 και την εμπορικότερη ελληνική ταινία της δεκαετίας 2010-2019. Απέσπασε 4,5 εκατομμύρια ευρώ. Η μόνη ταινία της δεκαετίας που πούλησε περισσότερα εισιτήρια είναι η ταινία Τζόκερ», με 902.517 εισιτήρια. Στα πλαίσια της προώθησης της ταινίας, ο Παπακαλιάτης ταξίδεψε σε περισσότερες από 15 πόλεις της Ελλάδας, εφαρμόζοντας Q&A (questions+answers) με το κοινό. Αντίστοιχα, ταξίδεψε σε χώρες, όπως Κύπρος, Ελβετία, Αυστρία, ΗΠΑ (Νέα Υόρκη, Λος Άντζελες, Σικάγο), όπου παρευρέθηκε σε πρεμιέρες της ταινίας και πραγματοποίησε συζήτηση με το κοινό, στα πλαίσια προώθησης και επικοινωνίας της Ελλάδας μέσω του ελληνικού κινηματογράφου. Η ταινία διανεμήθηκε επίσης σε Ελβετία, Αυστρία, Γερμανία υπό τον τίτλο Worlds Apart. Θίγει θέματα όπως το προσφυγικό, η οικονομική κρίση και γενικότερα κοινωνική καταγραφή της Ελλάδας του 2015, αφηγούμενη τρεις ερωτικές ιστορίες ανάμεσα σε Έλληνες και ξένους πολίτες. Τον Ιανουάριο του 2017 έκανε πρεμιέρα και σε Νέα Υόρκη και Λος Άντζελες, αποσπώντας θετικές κριτικές από την εφημερίδα "LA Τimes". Το περιοδικό "Hollywood Reporter" ανέφερε ότι στην ταινία ξεχώρισε η ηθοποιία της Μαρίας Καβογιάννη, ενώ η γερμανική προφορά του Τζ. Κ. Σίμονς θεωρήθηκε περίεργη. Η πρώτη ιστορία της ταινίας θεωρήθηκε ότι "χτυπάει με το σφυρί τα νοήματα που θέλει να περάσει, σε σημείο που οι καταστάσεις και οι χαρακτήρες μοιάζουν να έχουν επινοηθεί μόνο και μόνο για να υπογραμμίσουν τα νοήματα αυτά". Επίσημη ιστοσελίδα Ένας άλλος κόσμος στο IMDb
Μαρία Θηρεσία του Λέβενσταϊν-Βέρτχαϊμ-Ρόζενμπεργκ

H Μαρία Θηρεσία (γερμ. Maria Theresa von Löwenstein-Wertheim-Rosenberg, 4 Ιανουαρίου 1870 - 17 Ιανουαρίου 1935) από τον Οίκο του Λέβενσταϊν-Βέρτχαϊμ-Ρόζενμπεργκ ήταν κόρη του Πρίγκιπα του Λέβενσταϊν-Βέρτχαϊμ-Ρόζενμπεργκ και με τον γάμο της έγινε Δούκισσα της Μπραγκάνσα & πριγκίπισσα της Πορτογαλίας.

 Η Μαρία Θηρεσία Σοφία Πία Άννα Μελχιόρα ήταν η τέταρτη κόρη του Καρόλου του Λέβενσταϊν-Βέρτχαϊμ-Ρόζενμπεργκ και της Σοφίας, κόρης του Άλοΰς Β΄ του Λίχτενσταϊν. Παντρεύτηκε το 1893 τον Μιχαήλ Β΄ της Μπραγκάνσα, Πρίγκιπα της Πορτογαλίας, και είχε τέκνα: Ισαβέλλα Μαρία 1894-1970, παντρεύτηκε τον Φραγκίσκο Ιωσήφ του Τουρν & Τάξις. Μαρία Βενεδίκτη 1896-1971. Μαφάλντα 1898-1918. Μαρία Άννα 1899-1971, παντρεύτηκε τον Κάρολο Αύγουστο του Τουρν & Τάξις. Μαρία Αντωνία 1903-1973, παντρεύτηκε τον Σίντνεϋ Άσλεϋ-Σάνλερ, γιο τού Ουίλλιαμ Α. Σάνλερ γερουσιαστή στις ΗΠΑ. Φιλίππα 1905-1990. Ντουάρτε Νούνο 1907-1976, δούκας της Μπραγκάνσα και διεκδικητής τού θρόνου. Μαρία Αδελαΐδα 1912-2012, παντρεύτηκε τον Δρ. Νικολάας φαν Ούντεν. Darryl Lundy (12 Jan 2003). "Marie Therese Prinzessin von Löwenstein-Wertheim-Rosenberg". ThePeerage.com. Retrieved 2009-07-20. Paul Theroff. "LÖWENSTEIN". Paul Theroff's Royal Genealogy Site. Retrieved 2009-07-20.
Κατάλογος αστέρων των Ιχθύων

Ο παρών κατάλογος αστέρων των Ιχθύων παραθέτει τους σημαντικότερους αστέρες στον αστερισμό Ιχθύες κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010.
Κατάλογος πόλεων στο Κοσσυφοπέδιο

Αυτός είναι ο κατάλογος των συνολικά 37 πόλεων και κωμοπόλεων στο Κοσσυφοπέδιο, οι οποίες αναφέρονται ανά πληθυσμό σύμφωνα με τα στοιχεία της απογραφής του 2011. Η πρωτεύουσα, η Πρίστινα, είναι επίσης η μεγαλύτερη πόλη με πληθυσμό 145.149 κατοίκων. Η δεύτερη μεγαλύτερη πόλη είναι το Πρίζρεν, ακολουθούμενη από το Τζιλάν, τη Πέγια, τη Μιτρόβιτσα, το Φεριζάι και τη Τζάκοβα. Υπάρχουν έξι πόλεις με 10.000–30.000 κατοίκους και 24 με κάτω από 10.000 κατοίκους.

 Διοικητικές διαιρέσεις του Κοσσυφοπεδίου Επαρχίες του Κοσσυφοπεδίου Δήμοι του Κοσσυφοπεδίου Κατοικημένες περιοχές στο Κοσσυφοπέδιο Κατοικημένες περιοχές στο Κοσσυφοπέδιο ανά αλβανικό όνομα Το Κοσσυφοπέδιο αποτελεί αντικείμενο εδαφικής διαμάχης μεταξύ της Δημοκρατίας του Κοσσυφοπεδίου και της Δημοκρατίας της Σερβίας. Η Δημοκρατία του Κοσσυφοπεδίου κήρυξε μονομερώς την ανεξαρτησία της στις 17 Φεβρουαρίου 2008, αλλά η Σερβία εξακολουθεί να την διεκδικεί ως μέρος της δικής της κυριαρχικής επικράτειας. Οι δύο κυβερνήσεις άρχισαν να εξομαλύνουν τις σχέσεις τους το 2013, στο πλαίσιο της συμφωνίας των Βρυξελλών. Το Κοσσυφοπέδιο έχει λάβει επίσημη αναγνώριση ως ανεξάρτητο κράτος από 98 από τα 193 κράτη μέλη των Ηνωμένων Εθνών.
Άνθρωποι της νύχτας

Το Άνθρωποι της νύχτας (Πρωτότυπος τίτλος: Razzia sur la chnouf) είναι αστυνομικό φιλμ νουάρ Γαλλικής παραγωγής 1955. σε σενάριο και σκηνοθεσία του Ανρί Ντεκουέν, βασισμένο σε μια νουβέλα του Ωγκύστ Λε Μπρετόν, η οποία εξερευνά τα κυκλώματα των ναρκωτικών στο Παρίσι μετά το τέλος του Β' Παγκόσμιου Πόλεμου. Πρωταγωνιστούν οι Ζαν Γκαμπέν, Λίνο Βεντούρα, και η Λίλα Κέντροβα.

 Μετά από μια επιτυχημένη διαμονή στις Ηνωμένες Πολιτείες, ο Ανρί Φερέ θα επιστρέψει στη Γαλλία και θα συναντηθεί με τον Πολ Λίσκι, έναν μεγαλέμπορο ναρκωτικών και επικεφαλής της οργάνωσης, για τον οποίο ο Φερέ εργάζονταν στην Αμερική. Με την φήμη ενός σκληρού γκάνγκστερ να τον ακολουθεί, θα πείσει τον Λίσκι να του αναθέσει να αναδιοργανώσει όλο το κύκλωμα εμπορίας ναρκωτικών στη Γαλλία. Ο Λίσκι θα του δώσει για βιτρίνα ένα εστιατόριο, το Τροκέ για να εμφανίζεται ως νόμιμος επιχειρηματίας. Στο εστιατόριο του ο Φερέ θα γνωρίσει την Λίζετ, και η οποία θα γίνει ερωμένη του. Στο Τροκέ θα γίνει και η πρώτη συνάντηση του Φερέ με τους δύο εκτελεστές του Λίσκι, τον Ροτζέρ τον Καταλάνο (Λίνο Βεντούρα) και τον Μπίμπι (Αλμπέρτ Ρέμυ). Αυτοί θα γνωρίσουν στον Φερέ, τον διανομέα της ηρωίνης. Έπειτα θα επισκεφθεί ένα εργαστήριο επεξεργασίας ναρκωτικών ουσιών και θα βρεθεί και σε μια παράδοση ναρκωτικών που θα γίνει στη Χάβρη. Ξαφνικά θα αρχίσει να εμφανίζεται η Δίωξη ναρκωτικών της Γαλλικής αστυνομίας και να προχωρά σε συλλήψεις μελών της οργάνωσης. Κάποια στιγμή θα γίνει έφοδος της δίωξης στο Τροκέ και θα συλληφθεί ο Φερέ. Θα ακολουθήσει ανάκριση χωρίς αποτέλεσμα όμως. Μετά αφού αφεθεί ελεύθερος ο Φερέ θα πάει στους δύο εκτελεστές του Λίσκι, και θα τους πει ότι έχει στενέψει ο κλοιός για την οργάνωση. Αυτοί με την σειρά τους θα μιλήσουν στον Λίσκι, ο οποίος θα τους στείλει όλους στο κρησφύγετο του, για να κρυφτούν για κάποιο διάστημα. Εκεί θα τους περικυκλώσει η αστυνομία και θα τους ζητηθεί να παραδοθούν. Ο Μπίμπι θα αρνηθεί και θα δώσει μάχη με τους αστυνομικούς πέφτοντας νεκρός. Ο Φερέ θα καταφέρει να αφοπλίσει τον Ροτζέρ τον Καταλανό και να τον παραδώσει στις αρχές, αποκαλύπτοντας τελικά ότι ήταν ένας μυστικός επιθεωρητής της αστυνομίας, που η αποστολή του ήταν να διεισδύσει στο κύκλωμα ναρκωτικών και να το εξαρθρώσει. Ζαν Γκαμπέν ως Ανρί Φερέ Λίνο Βεντούρα ως Ροτζέρ ο καταλανός Μαρσέλ Νταλιό ως Πολ Λίσκι Λίλα Κέντροβα ως Λέα Αλμπέρτ Ρεμύ ως Μπίμπι Μαγγαλί Νοέλ ως Λίζετ Ο Ηλίας Δημόπουλος από τον ιστότοπο thefinalcut.gr έδωσε μια θετική κριτική στην ταινία και αναφέρει μεταξύ άλλων πως:«Θέματα ταμπού για την γαλλική κοινωνία, θέματα που χάριζαν κεφαλαλγίες στη λογοκρισία (και η γαλλική δεν ήταν όπως η αμερικάνικη, ήταν ηπιότερη), πλαισιώνουν εικόνες ναρκομανίας, «φτιαγμένους» χαρακτήρες (η κλασικά άριστη στον ρόλο Λίλα Κέντροβα), αλλά και χαμένους ανθρωπότυπους, τεκέδες, ομοφυλόφιλα βαποράκια, μπαρμπουτάδικα και νύχτα, πολλή νύχτα. Νύχτα βέβαια έξοχα φωτισμένη από τον Πιερ Μονταζέλ του “Grisbi”, σ’ εκείνο το ειδικά λαμπρό, γαλακτώδες νυχτερινό, που κανείς πλην των Γάλλων δεν συνέλαβε τόσο θεσπέσια.» Η Άνθρωποι της νύχτας στην IMDb
Γουόλερ Ρόντγουελ Ράιτ

Ο Γουόλερ Ρόντγουελ Ράιτ (αγγλικά: Waller Rodwell Wright) (1775 - 20 Απριλίου 1826) ήταν Άγγλος δικηγόρος, συγγραφέας και διπλωμάτης. Το πιο γνωστό έργο του ήταν το ποίημα Horæ Ionicæ. Ήταν Βρετανός γενικός πρόξενος στην Επτάνησο Πολιτεία (Ιόνιοι Νήσοι) από το 1800 έως το 1804.

 Ο Ράιτ γεννήθηκε στο Μπέρι Σεντ Έντμουντς του Σάφεκ και ήταν γιος του Μάθιου Ράιτ. Σπούδασε στη Σχολή Ελεύθερης Γραμματικής «Εδουάρδος ΣΤ΄» στο Μπέρι Σεντ Έντμουντς. Το 1791, έγινε δεκτός στο Κολέγιο Τρίνιτι στο Κέιμπριτζ. Ενέργησε ως δικηγόρος για πρώτη φορά στο Δικαστήριο Λίνκολν το 1793. Την περίοδο 1800-1804, ο Ράιτ ήταν Βρετανός πρόξενος στη δημοκρατία της Επτανήσου Πολιτείας (Ιόνιοι Νήσοι). Με την επιστροφή του στην Αγγλία έγινε γραμματέας δικαστηρίου στο Μπέρι Σεντ Έντμουντς. Στη συνέχεια διετέλεσε πρόεδρος του εφετείου στη Μάλτα, όπου πέθανε το 1826. Η βιβλιοθήκη του Ράιτ στη Ζάκυνθο πυρπολήθηκε μετά την αναχώρησή του το 1804, πιθανώς κατά τη διάρκεια της γαλλικής κατοχής το 1807-09 και τα υλικά που είχε συλλέξει για ένα έργο για τα ελληνικά νησιά διασκορπίστηκαν ή καταστράφηκαν. Οι αναμνήσεις του έλαβαν μορφή στο Horæ Ionicæ: ένα περιγραφικό ποίημα των Ιονίων Νήσων και μέρος της παρακείμενης ακτής της Ελλάδας (Λονδίνο, 1809, 8 τόμοι). Υπάρχουν μερικές γοητευτικές γραμμές ανάμεσα στα ηρωικά δίστιχά του, το έργο ενός ένθερμου μαθητή του Αλεξάντερ Πόουπ. Το «Postscript» περιέχει μερικές παρατηρήσεις σχετικά με τη νεοελληνική ομιλία στα Ιόνια Νησιά. Στην τρίτη έκδοση (Λονδίνο, 1816, 12 τόμοι) επισυνάφθηκαν «Ορέστης, μια τραγωδία: από τον Ιταλό Κόμη Βιττόριο Αλφιέρι» (αυτό ήταν σε κενό στίχο, για τον οποίο ο Ράιτ έδειξε μικρή ικανότητα) και δύο ωδές. Μία από αυτές τις ωδές, στην εγκατάσταση του Δούκα του Γκλόστερ στο Κέιμπριτζ, είχε εκτυπωθεί το 1811 και διαβιβάστηκε τον Σεπτέμβριο από τον Ρόμπερτ Ντάλας στον Λόρδος Βύρονα, ο οποίος έγραψε: Είναι προφανώς η παραγωγή ενός ανθρώπου με γούστο και ενός ποιητή, αν και εγώ δεν πρέπει να είμαι πρόθυμος να πω ότι ήταν απολύτως ίσο με αυτό που θα περίμενε κανείς από τον συγγραφέα του Horæ Ionicæ. Wright's Horæ (τρεις εκδόσεις) στη Βιβλιοθήκη του Βρετανικού Μουσείου Byron's Letters, εκδ. Henley, i. 375 Moore's Life and Letters of Byron, 1854, σελ. 136 Μηνιαία κριτική, 1809, iii. 98 Βιογραφικό Λεξικό Εν Ζωή Συγγραφέων, 1816, σελ. 401 60318496 Γουόλερ Ρόντγουελ Ράιτ στο Find a Grave (Αγγλικά)
Κοινότητα Πεύκου Ηρακλείου

Η Κοινότητα Πεύκου είναι κοινότητα του Βιάννου στην περιφερειακή ενότητα Ηρακλείου της Κρήτης. Συστάθηκε το 1925 με το ΦΕΚ 260 - 21/09/1925 σύμφωνα με την οποία ο οικισμός Πεύκος αποσπάστηκε από την κοινότητα Αγίου Βασιλείου Βιάννου και ορίστηκε ως έδρα της κοινότητας.

 Εκτός από την έδρα της, η Κοινότητα Πεύκου περιλαμβάνει και τους οικισμούς Άγιος Δημήτριος, Άνω Κόρνιας, Κοκκαλαρά και Λατόμια. Η απογραφή του 2011 αναφέρει: Άγιος Δημήτριος, ο (4) Άνω Κόρνιας, ο (3) Κοκκαλαρά, η (0) Λατόμια, τα (17) Πεύκος, ο (316)Συνολικά η κοινότητα έχει 340 κατοίκους. Η Κοινότητα εκπροσωπείται από πενταμελές Συμβούλιο με επικεφαλής την Πρόεδρο κ. Γλυκερία Προεστάκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας: .
Χερσόνησος Νικόγια

Η Χερσόνησος Νικόγια (ισπανικά: Península de Nicoya) είναι μια χερσόνησος της Κόστα Ρίκα. Ανήκει στην Επαρχία Γκουανακάστε, το νότιο όμως τμήμα της ανήκει στην Επαρχία Πουνταρένας. Πήρε το όνομά της από την πόλη Νικόγια. Βρίσκεται σε συντεταγμένες 10°N 85.4166667°W﻿ / 10; -85.4166667.

 Η Χερσόνησος Νικόγια βρίσκεται βορειοδυτικά της Κόστα Ρίκα, σε συντεταγμένες 10°N 85.4166667°W﻿ / 10; -85.4166667. Το βόρειο και το κεντρικό μέρος της ανήκει στην Επαρχία Γκουανακάστε και το νότιο στην Πουνταρένας. Στα δυτικά, στα νότια και στα ανατολικά βρέχεται από τον Ειρηνικό Ωκεανό. Έχει μήκος 121 χιλιόμετρα (75 μίλια). Ο κόλπος ανάμεσα στη Χερσόνησο και την Κόστα Ρίκα λέγεται Κόλπος Κολοράδο και ο κόλπος ανάμεσα στο νοτιο μέρος της αι στην Επαρχία Πουνταρένας λέγεται Κόλπος Νικόγια. Ο Κόλπος Κολοράδο συμπεριλαμβάνει το νησί Ίσλα δε Τσίρα, ενώ ο κόλπος Νικόγια τα νησιά Ίσλα Σαν Λούκας, Ίσλα Μουέτρος, Ίσλα Πάχαρος, Ίσλα Κομέρσιο, Ίσλα Σέδρος, Ίσλα Νεγρίτος, Ίσλα Αλκατράς, Ίσλα Τολίνγκα, Ίσλα Μπεχούκο, Ίσλα Καμπάγιο και Ίσλα Βενάδο. Το νότιο μέρος της Χερσονήσου έχει διάφορους μικρούς κολπίσκους, όπως ο Μπαΐα δε Πακέρα, ο Μπαγιένα και ο Κουρού. Κάμας Κογιότε Μανσιόν Μαπρμπέγια Μπόκα δελ Νοσάρα Νικόγια Πάσο Όντο Πουέρτο Καρίγιο Πουέρτο Σαν Χουανίγιο Σαν Μιγκέλ Σαν Πάμπλο Σάντα Κρους Σάντα Ρίτα Οχάντσα Χουνκιγιάλ Κάρμεν Κάμπο Μπλάνκο Καμπούγια Κεσέρα Κόμπανο Κουρού Μαλ Παΐς Μοντεζούμα Πακέρα Πόσα Κολοράδο Ταμπόρ Σάντα Λουσία Σάντα Τερέσα Στη Χερσόνησο Νικόγια βρίσκονται 5 καντόνια: τα τέσσερα ανήκουν στην Επαρχία Γκουανακάστε και το άλλο στην Πουνταρένας. Αυτό που ανήκει στην Πουνταρένας είναι το κεντρικό μέρος του καντονιού Πουνταρένας. Αυτά που ανήκουν στην Γκουανακάστε είναι το Νικόγια, το Σάντα Κρους, το Καρίγιο και το Οχάντσα. Νικόγια Χάρτης της Χερσονήσου της Νικόγια της Χερσονήσου της Νικόγια
Γκονθάλο του Σοβράρβε και της Ριβαγόρθα

Ο Γκονθάλο Σάντσεθ, ισπαν. Gonzalo Sánchez (π. 1020 - 26 Ιουνίου 1045) από τον Οίκο των Χιμένεθ ήταν κόμης τού Σοβράρβε και της Ριβαγόρθα, δύο μικρών περιοχών στα Πυρηναία.

 Ήταν ο τέταρτος γιος τού Σάντσο Γ΄ της Παμπλόνα και της Μουνιαδόνα τού Οίκου των Μπενί Μαμαδούνα. Πριν το 1035 ο πατέρας του αποφάσισε ο Γκονθάλο να κυβερνήσει τις δύο κομητείες. Το 1035 τον διαδέχθηκε ως υποτελής τού δευτερότοκου αδελφού του Γκαρθία Γ΄ της Παμπλόνα. Ο Γκονθάλο θεωρείται αναποτελεσματικός και αντιδημοφιλής. Οι υποτελείς του αποστατούσαν προς τον πρωτότοκο Ραμίρο Α΄ της Αραγωνίας και δέκα έτη μετά την αποβίωσή του, ένας ιστορικός παρέλειψε το όνομά του από τον κατάλογο των κυβερνητών της Ριβαγόρθα. Η Σιωπηλή Ιστορία της Λεόν του 1115 δεν τον αναφέρει στη διαίρεση του βασιλείου του 1035. Αναφέρει ότι ο Ραμίρο Α΄, ως νόθος, έλαβε την απομακρυσμένη Αραγωνία, ωστόσο ο Γκονθάλο, αν και γνήσιος γιος είχε λάβει πιο απομακρυσμένη περιοχή. Στο Χρονικό της Νάχερα (π. 1200) ο ανώνυμος συγγραφέας, βασιζόμενος στη Σιωπηλή Ιστορία, δεν αναφέρει τον Γκονθάλο και επαναλαμβάνει τα ίδια για τον Ραμίρο Α΄. Το Βασιλικό βιβλίο (π. 1200), ανεξάρτητη πηγή επηρεασμένη όμως από λαϊκούς θρύλους και μπαλλάντες, επίσης δεν αναφέρει τον Γκονθάλο. Nelson, Lynn H. "The Aragonese Acquisition of Sobrarbe and Ribagorza." Estudios en Homenaje a Don Claudio Sánchez Albornoz en sus 90 Años, 2 (1982):227–36. Pérez de Urbel, Justo. "La división del reino por Sancho el Mayor." Hispania, 14, 54 (1954):3–26. Ubieto Arteta, Antonio. "Gonzalo, rey de Sobrarbe y Ribagorza." Pirineos, 8 (1952): 299–325. Zurita, Gerónimo. Anales de la Corona de Aragón I. Edited by Antonio Ubieto Arteta and María Desamparados Pérez Soler. Valencia: 1967.
Πτήση 9525 της Germanwings

Η Πτήση της Germanwings με αριθμό 9525 (4U9525), ήταν μια προγραμματισμένη πτήση από το αεροδρόμιο της Βαρκελώνης El Prat με προορισμό το Ντύσελντορφ της Γερμανίας που εκτελούνταν από τη θυγατρική εταιρεία χαμηλού κόστους της Lufthansa. Η πτήση διεξήχθη στις 24 Μαρτίου 2015 με αεροσκάφος τύπου Airbus A320 και με νηολόγιο D-AIPX το οποίο κατέπεσε ηθελημένα από τον συγκυβερνητη Αντρέας Λούμπιτς λίγη ώρα μετά την απογείωσή του στην περιοχή Ντίνι-λε-Μπαιν των Γαλλικών Άλπεων, 100χλμ βόρεια της πόλης Νίκαια της Γαλλίας. Στο αεροσκάφος επέβαιναν 144 επιβάτες και 6 μέλη πλήρωμα.

 Η πτήση 9525 της Germanwings απογειώθηκε από το διάδρομο 07R (07 δεξιός) του αεροδρομίου της Βαρκελώνης El Prat περίπου 11:01 (ώρα Ελλάδος) με προορισμό το Ντύσελντορφ της Γερμανίας και προγραμματισμένη ώρα άφιξης 12:39 (ώρα Ελλάδος). Το αεροσκάφος πετούσε στο επίπεδο πτήσης 380 (38.000 πόδια, περίπου 11.580μ από την επιφάνεια της θάλασσας) στον εναέριο χώρο της Γαλλίας, όταν 3 λεπτά πριν την αρχική προγραμματισμένη κάθοδό του χάθηκε από το ραντάρ στις 11:53 (ώρα Ελλάδος). Κατέπεσε σε μια περιοχή των Γαλλικών Άλπεων 100χλμ βόρεια της Νίκαιας Το αεροσκάφος που εκτελούσε την πτήση 9525 της Germanwings ήταν ένα Airbus A320-200 με νηολόγιο D-AIPX που ανήκε στη Lufthansa και είχε παραχωρηθεί στη θυγατρική της εταιρεία Germanwings. Το αεροσκάφος είχε Σειριακό αριθμό 147. Η πρώτη του πτήση πραγματοποιήθηκε στις 29 Νοεμβρίου 1990, και παραδόθηκε στη Lufthansa στις 5 Φεβρουαρίου 1991. Η Germanwings το απέκτησε αρχικά το 2003. Το 2004 επέστρεψε στη Lufthansa και δόθηκε ξανά στην Germanwings στις 31 Ιανουαρίου 2014. Από τις 25 Μαρτίου 2015 η εταιρεία Germanwings άλλαξε τον αριθμό πτήσης του δρομολογίου Ντύσελντορφ-Βαρκελώνη και Βαρκελώνη-Ντύσελντορφ σε 4U9440 και 4U9441 αντίστοιχα. Στο αεροσκάφος επέβαιναν 144 επιβάτες και 6 μέλη πληρώματος, με συντριπτική πλειοψηφία να είναι Γερμανικής και Ισπανικής εθνικότητας, από τουλάχιστον 18 έθνη συνολικά. Η αρίθμηση μπορεί να συγχέεται λόγω της διπλής ιθαγένειας. Στα θύματα συγκαταλέγονται και 16 μαθητές και 2 δάσκαλοι από το Λύκειο Γιόζεφ-Κένιγκ, της πόλης Χάλτερν αμ Ζε, στο κρατίδιο της Βόρειας Ρηνανίας-Βεστφαλίας, οι οποίοι βρίσκονταν στο Ινστιτούτο Τζιόλα, στην Λινάρς ντε Βάλες, στην Καταλονία, στα πλαίσια γλωσσικής ανταλλαγής με τοπικό σχολείο. Ο δήμαρχος της Χάλτερν, Μπόντο Κλίμπελ, την περιέγραψε ως «την πιο σκοτεινή ημέρα στην ιστορία της πόλης μας».Ένας εκπρόσωπος της Germanwings ανακοίνωσε ότι ο πιλότος είχε 10 χρόνια εμπειρία πτήσης (6000 ώρες πτήσης) με την Germanwings και την Lufthansa.Η Γερμανική Όπερα του Ρήνου επιβεβαίωσε ότι ο βαρύτονος μπάσος Όλεγκ Μπρίγιακ, 54 ετών ήταν μεταξύ των επιβατών, όπως και η κοντράλτο Μαρίνα Ράντνερ, 33 ετών, που συνοδευόταν από το σύζυγό της και το μωρό της. Τα μέλη της ομάδας ποδοσφαίρου Ντάλκουρντ ΦΦ, που αγωνίζεται στο πρωτάθλημα της 3ης κατηγορίας της Σουηδίας, είχαν κάνει κράτηση για να είναι στην πτήση αλλά άλλαξαν την τελευταία στιγμή.
Μαρτσέλοβα

Η Μαρτσέλοβα (σλοβακ. Marcelová, ουγγρ. Marcelháza) είναι χωριό και δήμος της Σλοβακίας, στα νοτιότερα όρια της χώρας, στην Περιφέρεια της Νίτρα. Ο πληθυσμός του δήμου είναι περίπου 3.825 κάτοικοι.

 Το χωριό είναι κτισμένο σε υψόμετρο 112 μέτρα πάνω από την επιφάνεια της θάλασσας, σε γεωγραφικές συντεταγμένες 47°47΄53΄΄ Βόρειο πλάτος και 20°16΄46΄΄ Ανατολικό μήκος. Απέχει μόλις 4 έως 6 χιλιόμετρα από τον ποταμό Δούναβη και τα σύνορα με την Ουγγαρία. Ο δήμος έχει έκταση 35,75 τετραγωνικά χιλιόμετρα. Τον 9ο αιώνα μ.Χ. η περιοχή του δήμου προσαρτήθηκε στο Βασίλειο της Ουγγαρίας. Το χωριό αναφέρεται σε ιστορικά αρχεία για πρώτη φορά το έτος 1245 ή κατά τη γνώμη άλλων το 1353. Μετά τη διάλυση του αυστροουγγρικού στρατού τον Νοέμβριο του 1918, η περιοχή καταλήφθηκε από στρατεύματα της Τσεχοσλοβακίας, χώρα στην οποία παραχωρήθηκε επισήμως λίγο αργότερα με τη Συνθήκη του Τριανόν. Από το 1938 μέχρι το 1945 η Μαρτσέλοβα απετέλεσε και πάλι έδαφος της Ουγγαρίας. Από το 1945 μέχρι το «Βελούδινο διαζύγιο» ήταν και πάλι μέρος της Τσεχοσλοβακίας, ενώ από τότε ανήκει στη Σλοβακία. Εθνοτικά ο πληθυσμός της Μαρτσέλοβα αποτελείται κατά 88% από Ούγγρους, 10% από Σλοβάκους και 2% από Ρομά. Το χωριό διαθέτει δημοτική βιβλιοθήκη και γήπεδο ποδοσφαίρου. Podrobný autoatlas - Slovenská Republika, έκδοση VKÚ, Harmanec Σλοβακίας 1997, ISBN 80-8042-093-9
Φυσική ιστορία

Ο όρος Φυσική ιστορία αναφέρεται από ένα πλήθος επιστημονικών πεδίων. Οι περισσότεροι ορισμοί απευθύνονται στη μελέτη των ζωντανών οργανισμών (π.χ. βιολογία, περιλαμβανομένης της ζωολογίας και της βοτανικής), ενώ κάποιοι άλλοι επεκτείνουν τον όρο περιλαμβάνοντας την παλαιοντολογία, την ωκεανογραφία, την οικολογία ή τη βιοχημεία, όπως και ως τμήμα της γεωλογίας, της αστρονομίας, της φυσικής, ακόμα και της μετεωρολογίας.

 Μουσείο Φυσικής Ιστορίας Μετεώρων και Μουσείο Μανιταριών στην Καλαμπάκα Τρικάλων Μουσείο Φυσικής Ιστορίας Γουλανδρή Μουσείο Φυσικής Ιστορίας Απολιθωμένου Δάσους Λέσβου Μουσείο Φυσικής Ιστορίας Κρήτης Μουσείο Φυσικής Ιστορίας Αιγαίου Μουσείο Φυσικής Ιστορίας Δασολογικής Σχολής Θεσσαλονίκης Μουσείο Φυσικής Ιστορίας Κεφαλονιάς και Ιθάκης Μουσείο Χέλμη Φυσικής Ιστορίας, Ζάκυνθος Αρχειοθετήθηκε 2008-09-16 στο Wayback Machine. Μουσείο Φυσικής Ιστορίας,Δήμου Αμαρουσίου Μουσείο Φυσικής Ιστορίας, Λονδίνο London Natural History Society Birmingham Natural History Society Glasgow Natural History Society Manchester Microscopical & Natural History Society Sorby Natural History Society, Sheffield Μουσείο Φυσικής Ιστορίας Αμερικής, Νέα Υόρκη Μουσείο Φυσικής Ιστορίας και Κουλτούρας Burke, Σιάτλ Field Museum of Natural History, Chicago Rhode Island Natural History Survey Bombay Μουσείο Φυσικής Ιστορίας, Ινδία
Μάρεκ Τσεχ (Σλοβάκος ποδοσφαιριστής)

Ο Μάρεκ Τσεχ (γεννημένος στις 26 Ιανουαρίου 1983) είναι πρώην Σλοβάκος επαγγελματίας ποδοσφαιριστής, τελευταίος σταθμός στην καριέρα του οποίου ήταν η πορτογαλική Μποαβίστα ΦΚ. Αγωνίστηκε κυρίως στην αριστερή πλευρά της άμυνας.

 Είχε αγωνιστεί κατά το παρελθόν για λογαριασμό των ΦΚ Ίντερ Μπρατισλάβα, Σπάρτα Πράγας και ΦΚ Πόρτο. Στην διάρκεια της παρουσίας του στην Σπάρτα Πράγας, ο Τσεχ ήταν μέλος μίας εξαιρετικά ικανής αμυντικής γραμμής. Στην διάρκεια της σεζόν 2005–06, ήταν μέλος της ομάδας της Πόρτο, η οποία, υπό την τεχνική καθοδήγηση του Κο Αντριάνσε, κατέκτησε τόσο το εγχώριο πρωτάθλημα όσο και το κύπελλο. Διετέλεσε, επίσης, στέλεχος της Εθνικής Σλοβακίας, ενώ ήταν βασικό στέλεχος της ομάδας η οποία προκρίθηκε για την τελική φάση του Ευρωπαϊκού Πρωταθλήματος του 2008. Στις 15 Ιουλίου 2008, ο Τσεχ υπέγραψε στην Γουέστ Μπρόμιτς Άλμπιον της Πρέμιερ Λιγκ έναντι ποσού της τάξεως των £1,4 εκατομμυρίων. Πραγματοποίησε το ντεμπούτο του στην διάρκεια του αμέσως επόμενου μήνα, αγωνιζόμενος ως μέσος στην ήττα της ομάδας του με σκορ 1–0 απέναντι στην Άρσεναλ, στα πλαίσια της εναρκτήριας αναμέτρησης για την σεζόν 2008–09 της σεζόν. Ο προπονητής της Άλμπιον, Τόνι Μόουμπρεϊ, χαρακτήρισε τον Τσεχ ως "επαγγελματία-πρότυπο", ενώ ανέφερε πως απέκτησε τον παίκτη, ώστε να δημιουργήσει ανταγωνισμό για τον βασικό αριστερό οπισθοφύλακα της ομάδας, Πολ Ρόμπινσον. Ο Τσεχ απέτυχε, ωστόσο, να βρει θέση βασικού στην ομάδα, πραγματοποιώντας μόλις 11 εμφανίσεις στην διάρκεια του συνόλου της σεζόν. Μετά την αναχώρηση του Τόνι Μόουμπρεϊ και την πώληση του Πολ Ρόμπινσον, ο Τσεχ καθιερώθηκε ως βασικός στέλεχος της ομάδας που έχτισε ο Ρομπέρτο Ντι Ματτέο. Πέτυχε τα δύο πρώτα του τέρματα για λογαριασμό της Γουέστ Μπρομ, στην διάρκεια μίας νίκης με σκορ 3–1 επί της Πλύμουθ Αργκάιλ στις 12 Σεπτεμβρίου 2009. Τον Μάιο του 2011, το συμβόλαιο του Τσεχ με την Άλμπιον ανανεώθηκε για έναν επιπλέον χρόνο μαζί με εκείνο του συμπαίκτη του, Ρομάν Μπέντναρ. Στις 31 Αυγούστου 2011, ανακοινώθηκε επίσημα πως ο Τσεχ υπέγραψε συμβόλαιο συνεργασίας με την Τραμπζονσπόρ. Το συμβόλαιο που υπέγραψε ήταν διάρκειας 3 ετών, έναντι ετήσιας αμοιβής ύψους €1 εκατομμυρίου. Κοργκόν Λίγκα (Πρωτάθλημα Σλοβακίας): 2000–01 Κύπελλο Σλοβακίας: 2000–01 Γκαμπρίνους Λίγκα (Πρωτάθλημα Τσεχίας): 2004–05 Σούπερ Λίγκα (Πρωτάθλημα Πορτογαλίας): 2005–06, 2006–07 και 2007–08 Κύπελλο Πορτογαλίας: 2005–06 Σούπερ Καπ Καντίντο ντε Ολιβέιρα: 2005–06 Σλοβακία U20Παγκόσμιο Κύπελλο U-20 2003: ΣυμμετοχήΣλοβακία U19Ευρωπαϊκό Πρωτάθλημα U19 2002 – 3η Θέση Προφίλ του Μάρεκ Τσεχ στο wba.co.uk Marek Čech Στατιστικά καριέρας στο Soccerbase Προφίλ του Μάρεκ Τσεχ από το BBC Sport Αρχειοθετήθηκε 2013-10-02 στο Wayback Machine.
Άλεξ Σκόλνικ

Ο Άλεξ Σκόλνικ (Alexander Nathan Skolnick, 29 Σεπτεμβρίου 1968) είναι Αμερικανός κιθαρίστας της χέβι μέταλ και τζαζ μουσικής, γνωστός ως κιθαρίστας των Testament και ηγέτης του τζαζ συγκροτήματος The Alex Skolnick Trio.

 Ο Σκόλνικ γεννήθηκε στο Μπέρκλι της Καλιφόρνια το 1968 και ξεκίνησε να παίζει κιθάρα στα εννέα του χρόνια. Έκανε μαθήματα με τον Τζο Σατριάνι και είχε ως σημαντικότερες του επιρροές τον Έντι Βαν Χέηλεν, τον Τζίμι Χέντριξ, τον Έρικ Κλάπτον, τον Ράντι Ρόουντς, κ.α.. Το 1983, έγινε μέλος των Testament και καθιερώθηκε ως ένας από τους καλύτερους κιθαρίστες του είδους του. Το συγκρότημα γνώρισε αρκετά μεγάλη επιτυχία στους κύκλους του thrash metal, ανεβαίνοντας τρεις φορές στο Top-100 του Billboard. Μετά από πέντε στούντιο δίσκους, ο Σκόλνικ αποχώρησε από τους Testament το 1993. Έγινε μέλος των Savatage, κυκλοφορώντας μαζί τους τα άλμπουμ "Handful of Rain" και "Japan Live '94", αντικαθιστώντας τον αποθανόντα Κρις Όλιβα. Το 1995 περιόδευσε με το προσωπικό σχήμα του Ozzy Osbourne και λίγο αργότερα αποφάσισε να σταματήσει την ενασχόληση του με την σκληρή μουσική για να συνεχίσει με τζαζ κιθάρα. Σχημάτισε διάφορα τζαζ και πειραματικά συγκροτήματα όπως οι Exhibit-A και οι Skol Patrol, πριν δημιουργήσει τους The Alex Skolnick Trio με τους οποίους έχει ηχογραφήσει τέσσερις δίσκους. Η αγάπη του για την τζαζ τον οδήγησε στο να μετακομίσει στη Νέα Υόρκη, όπου φοίτησε στο "The New School University" και πήρε πτυχίο στο πρόγραμμα τζαζ της σχολής, το 2001. Παράλληλα, ο Σκόλνικ εντάχθηκε στους Trans-Siberian Orchestra, με τους οποίους περιοδεύει κατά τους χειμερινούς μήνες στις ανατολικές Ηνωμένες Πολιτείες και έχει συμμετάσχει στα άλμπουμ "The Lost Christmas Eve" το 2004 και "Night Castle" το 2009. Το 2004 ηχογράφησε το σόλο κιθάρας στο ομώνυμο κομμάτι του δίσκου "Ashes of the Wake" των Lamb of God. Το 2005, επέστρεψε στους Testament για την περιοδεία "10 Days of May Tour", η επιτυχία της οποίας τον ώθησε να παραμείνει στο συγκρότημα, ηχογραφώντας το επιτυχημένο "The Formation of Damnation" του 2008, ενώ τέσσερα χρόνια αργότερα ακολούθησε το "Dark Roots of Earth", σκαρφαλώνοντας στην υψηλότερη θέση την οποία έχει φτάσει δίσκος του συγκροτήματος στο Billboard, το # 12. Έχει συνθέσει την μουσική για την τηλεοπτική εκπομπή "Westminster Dog Show" του 2002 και το "Makin' The Band" του "MTV". Επίσης, διατηρεί το δικό του blog με την ονομασία "SkolNotes" και συνεισφέρει συχνά στο περιοδικό "Guitar Player" μέσω διαδικτύου. Το 2013, εξέδωσε το βιβλίο "Geek to Guitar Hero" λαμβάνοντας θετικές κριτικές. BIO | Alex Skolnick Official Website Alex Skolnick | Music Biography, Credits and Discography | Allmusic Alex Skolnick | All Axess Alex Skolnick - Encyclopaedia Metallum: The Metal Archives
Γουέλφος της Καρινθίας

Ο Γουέλφος (Γ΄), γερμ. Welf III (απεβ. 13 Νοεμβρίου 1055) από τον Οίκο των Παλαιών Γουέλφων ήταν δούκας της Καρινθίας & μάργραβος της Βερόνας (1047-1055) και ο τελευταίος άρρην του Οίκου του. Είναι ο τρίτος με το όνομα αυτό στους Παλαιούς Γουέλφους.

 Ήταν ο μόνος γιος του Γουέλφου Β΄ κόμη της Σουαβίας και της Ίμιτσας των Αρντέν-Λουξεμβούργου, κόρης του Φρειδερίκου κόμη του Μόζελγκαου. Ο Φρειδερίκος είχε αδελφή την Κουνιγούνδη, σύζυγο του Ερρίκου Β΄ της Γερμανίας. Το 1030 διαδέχθηκε το πατέρα του ως κόμης της Σουαβίας και στις κτήσεις του στη Βαυαρία. Η θεία του Ρίχιλντ του Άλτντορφ (αδελφή του πατέρα του), χήρα και κληρονόμος του Άνταλμπερτ Β΄ κόμη του Έμπερσμπερκ, του μεταβίβασε την κομητεία το 1045. Το 1039 απεβίωσε ο Κορράδος Β΄ των Σαλίων δούκας της Καρινθίας και το δουκάτο περιήλθε στον Ερρίκο Γ΄ της Γερμανίας (γιο τού εξαδέλφου τού δούκα). Μάλλον με την παρέμβαση της Ίμιτσα, ο βασιλιάς παραχώρησε το δουκάτο της Καρινθίας (που συνοδευόταν από τη γειτονική μαρκιωνία της Βερόνας) στον Γουέλφο. Συνόδευσε τον Ερρίκο Γ΄, μαζί με τον Μπρετίσλαφ Α΄ της Βοημίας, στην εκστρατεία τού 1051 εναντίον τού Ανδρέα Α΄ της Ουγγαρίας. Όμως αργότερα στράφηκε εναντίον τού βασιλιά και ενεπλάκη στη συνωμοσία του εκτοπισθέντος Κορράδου Α΄ των Ετσονιδών δούκα της Βαυαρίας, ο οποίος με τη βοήθεια Ούγγρων λεηλάτησε τη μαρκιωνία της Στυρίας στην Καρινθία. Ο Γουέλφος ασθένησε και από την κλίνη που βρισκόταν, αποκάλυψε το σχέδιο δολοφονίας του Ερρίκου Γ΄, έτσι το εγχείρημα απέτυχε. Απεβίωσε στο κάστρο Μπόντμαν στη λίμνη Κωνσταντία το 1055· ήταν άγαμος και ο τελευταίος άρρην του Οίκου του. Παραχώρησε τις κτήσεις στη Σουαβία και τη Βαυαρία στη μητέρα του, που τότε ήταν ηγουμένη του αββαείου Βάινγκαρτεν στο Άλτντορφ, η οποία με τη σειρά της τις παραχώρησε στον εγγονό της Γουέλφο Α΄, γιο της κόρης της Κουνιγκούντε. Αυτός ανήκε στον πρεσβύτερο κλάδο των Έστε και έγινε ο ιδρυτής του (νεότερου) Οίκου των Γουέλφων. Η Καρινθία (με τη Βερόνα) δόθηκε από τον βασιλιά στον Κορράδο Γ΄ των Ετσονιδών, μάλλον εξάδελφο του πατέρα του. E. Steindorff, Jahrbücher des Deutschen Reichs unter Heinrich III., 2 vols. (Leipzig, 1874-1881), accessible online at: archive.orgB. Schneidmüller, Die Welfen. Herrschaft und Erinnerung (819–1252). (Stuttgart, 2000) H. Dopsch, ‘Welf III und Kärnten’ in D. Bauer, et al., eds., Welf IV. - Schlüsselfigur einer Wendezeit: Regionale und europäische Perspektiven (Munich, 2004), pp. 84–128.
Γκουάμ

Το ηφαιστειογενές νησί Γκουάμ (στη γλώσσα Τσαμόρο: Guåhan, Γκουαχάν) είναι μη ενσωματωμένη περιοχή των ΗΠΑ με έκταση 544 τ.χλμ. και πληθυσμό 153.836 κατοίκους, σύμφωνα με την απογραφή του 2020. Είναι πρώην ισπανική αποικία, η οποία άλλαξε κατοχή το 1898, με τη λήξη του αμερικανο-ισπανικού πολέμου. Πρωτεύουσα είναι η Χαγκάτνια. To 2010 ο απερχόμενος κυβερνήτης Φελίξ Καμάτσο ζήτησε το Γκουάμ να μετονομαστεί σε Γκουαχάν, κάτι που δεν προχώρησε επίσημα.

 Το Γκουάμ βρίσκεται στην Ωκεανία, στα τρία τέταρτα της απόστασης μεταξύ Χαβάης και Φιλιππίνων. Οι γεωγραφικές συντεταγμένες του είναι 13 28 N, 144 47 E. Έχει έκταση 544 τ.χλμ. και ακτογραμμή μήκους 125,5 χλμ. Είναι ηφαιστειογενές νησί, περικλειόμενο από κοραλλιογενείς υφάλους. Βρίσκεται κοντά στην Τάφρο των Μαριάνων, το βαθύτερο σημείο όλων των ωκεανών της Γης. Ανήκει στο σύμπλεγμα των νησιών Μαριάνες και είναι το μεγαλύτερο νησί της Μικρονησίας. Οι ακτές της είναι απότομες, με στενές πεδιάδες στις βόρειες ακτές, χαμηλούς λόφους στο κέντρο και βουνά στο νότιο τμήμα του νησιού. Ο πληθυσμός της χώρας είναι 153.836 κατοίκους, σύμφωνα με την απογραφή του 2020. Κατατάσσεται 193ο στον κόσμο. Ο ρυθμός αύξησης του πληθυσμού είναι 0,18% (εκτίμηση 2021). Ρυθμός γεννήσεων 18,76 γεννήσεις/1000 άτομα πληθυσμού και θανάτων 5,99 θάνατοι/1000 άτομα πληθυσμού (εκτίμηση 2021). Το 37,3% του πληθυσμού ανήκουν στην τοπική φυλή Τσαμόρο, το 26,3% είναι Φιλιππινέζοι, το 7,1% λευκοί και το υπόλοιπο είναι Κινέζοι, Ιάπωνες, Κορεάτες κ.ά. Το 94,2% είναι, ως προς το θρήσκευμα Ρωμαιοκαθολικοί. Επίσης, υπάρχουν 738 Μάρτυρες του Ιεχωβά. Σύμφωνα με εκτιμήσεις για το 2021, το προσδόκιμο ζωής στους άνδρες είναι 74,8 χρόνια, στις γυναίκες 79,9 χρόνια και στο σύνολο του πληθυσμού τα 77,3 χρόνια Το ΑΕΠ της περιοχής είναι $ 2.500.000.000 (184η στον κόσμο) (εκτ.2005). Το κατά κεφαλήν ΑΕΠ είναι $15.000 (εκτ. 2005). Η οικονομία του Γκουάμ στηρίζεται κυρίως στον τουρισμό (ειδικά από την Ιαπωνία) και στις στρατιωτικές βάσεις των ΗΠΑ. Οι τελευταίες καταλαμβάνουν το ένα τρίτο της έκτασης του νησιού. Το 2004 οι εξαγωγές της χώρας ήταν $ 45.000.000 ενώ οι εισαγωγές ήταν $ 701.000.000. Κυβερνήτρια από τις 7 Ιανουαρίου 2019 είναι η Λου Λέον Γκερέρο έπειτα από τις εκλογές που διενεργήθηκαν το 2018. Η Γκερέρο εξελέγη υποστηριζόμενη από το Δημοκρατικό Κόμμα με ποσοστό 50,79% των ψήφων έναντι 26,39% για τον Ρέι Τενόριο από το Ρεπουμπλικανικό Κόμμα. Αντικυβερνήτης ορκίστηκε ο Δημοκρατικός Τζος Τενόριο. Η Γκερέρο έγινε η πρώτη γυναίκα κυβερνήτης σε αμερικανική πολιτεία ή έδαφος με καταγωγή από τον Ειρηνικό. Στο Γκουάμ διεξάγονται εκλογές για Κυβερνήτη. Οι κάτοικοι είναι Αμερικανοί πολίτες, όμως δεν ψηφίζουν στις αμερικανικές εκλογές. Οι τελευταίες εκλογές διεξήχθησαν στις 6 Νοεμβρίου 2018. Γκουάμ στο Curlie
Τορ

Η Τορ, με πρόθεμα Ελ Τορ, (αραβικά : طور سيناء ) είναι παραθαλάσσια πόλη, στην Ερυθρά Θάλασσα, της Αιγύπτου στην Χερσόνησο του Σινά. Η Τορ είναι πρωτεύουσα του Κυβερνείου Νοτίου Σινά με 32,877 κατοίκους. Η πόλη απέχει 100 χλμ από την Σαρμ ελ Σέιχ, τρία χιλιόμετρα από την πόλη βρίσκεται το διεθνές αεροδρόμιο που κατασκευάστηκε το 1949. Η πόλη είναι πλούσια σε υπόγεια νερά, από εδώ τροφοδοτούνται με νερό κι άλλες πόλεις του Σινά όπως η Σαρμ ελ Σέιχ. Κατοικείται κυρίως από Βεδουίνους και λίγους Αιγύπτιους ελληνορθοδόξους.

 Η Τορ αναφέρεται από την αρχαιότητα και ήταν γνωστή σαν η γη της Ραϊθώ, ή Ράιθ όπως ονομαζόταν τότε η πόλη και η Όαση, η γη των φρούτων, από τα πολλά φοινικόδεντρα. Ταυτίζεται με την βιβλική Ελίμ πριν πάρει το σημερινό της όνομα Τορ ή Ελ Τορ από τον βουνό Γκαμπάλ Ελ Τορ. Η Ελ Τορ αναφέρεται λιμάνι των Φοινίκων, εδώ ο Μωυσής και οι Ισραηλίτες κατά την έξοδο από την Αίγυπτο συνάντησαν τις δώδεκα πηγές και εβδομήντα εκπροσώπους των Φοινίκων. Τον 3ο αιώνα ο βυζαντινός αυτοκράτορας Ιουστινιανός έχτισε την ερειπωμένη σημερινή Ιερά Μονή Λαύρα της Ραϊθώ όπου τον 4ο αιώνα σφαγιάστηκαν 40 μοναχοί από Άραβες. Στα νεότερα χρόνια οι πρώτοι κάτοικοι του χωριού ήταν Βεδουίνοι που ήταν κυρίως ψαράδες. Πολυμέσα σχετικά με το θέμα El-Tor στο Wikimedia Commons
Δίαλλος ο Σμυρναίος

Ο Δίαλλος υιός του Πόλλιδος από τη Σμύρνη (Δίαλλος ο Σμυρναίος) υπήρξε αρχαίος Έλληνας Μικρασιάτης ολυμπιονίκης στο παγκράτιο παίδων στην 152η Ολυμπιάδα, το 172 π.Χ.

 Δεν είναι πολλά πράγματα γνωστά για τον Δίαλλο. Είναι γνωστό, πως υπήρξε μόλις ο δεύτερος ολυμπιονίκης από την αρχαία Σμύρνη, σχεδόν μισή χιλιετία μετά τη νίκη του Σμυρναίου πυγμάχου Ονόμαστου στην 23η Ολυμπιάδα το 688 π.Χ. Σύμφωνα με τον Παυσανία υπήρξε ο πρώτος παγκρατιαστής ολυμπιονίκης από όλη την Ιωνία:"ΔΙΑΛΛΟΣ Ο ΠΟΛΛΙΔΟΣ ΑΝΑΚΕΙΤΑΙ, ΓΕΝΟΣ ΜΕΝ ΣΜΥΡΝΑΙΟΣ, ΙΩΝΩΝ ΔΕ ΠΡΩΤΟΣ ΛΑΒΕΙΝ ΕΝ ΟΛΥΜΠΙΑΙ ΦΗΣΙΝ ΟΥΤΟΣ Ο ΔΙΑΛΛΟΣ ΠΑΓΚΡΑΤΙΟΥ ΣΤΕΦΑΝΟΝ ΕΝ ΠΑΙΣΙΝ" https://web.archive.org/web/20060621033138/http://www.cslab.ntua.gr/~phib/hellas/olymp1.htm https://web.archive.org/web/20160310084057/http://horse.gr/pgedynamic.asp?articleid=1335&selectmenu=print
Λιούτολντ του Έπενσταϊν

Ο Λιούτολντ, γερμ.: Liutold von Eppenstein (π. 1050 - 12 Μαΐου 1090) ήταν δούκας της Καρινθίας και μάργραβος της Βερόνας από το 1077 μέχρι το τέλος του.

 Ήταν ο δεύτερος γιος του Mάρκβαρτ, κόμη του Έπενσταϊν (απεβ. 1076) και της συζύγου του Λιούτμπιργκ, κόρης του κόμη Λιούτολντ του Πλάιν. Ο παππούς του Aδαλβέρτος του Έπενσταϊν ήταν ήδη δούκας της Καρινθίας, έως ότου καθαιρέθηκε από τον βασιλιά Κορράδο Β΄ της Γερμανίας το 1035. Ωστόσο, ο Οίκος του Έπενσταϊν της Άνω Στυρίας είχε παραμείνει ισχυρός στα εδάφη της Καρινθίας, καθιστώντας δύσκολο για τους ξένους ηγεμόνες που διορίστηκαν από τον βασιλιά να επικρατήσουν έναντι των τοπικών ευγενών. Ο Λίουτολντ ανέκτησε τον τίτλο του δουκάτου, όταν ο προκάτοχός του δούκας Μπέρτολντ Β΄ των Τσέρινγκεν είχε υποστηρίξει τον Γερμανό αντιβασιλιά Ροδόλφο του Ράινφελντεν κατά τη διάρκεια της δέριδας της Περιβολής και ως εκ τούτου καθαιρέθηκε από τον βασιλιά Ερρίκο Δ΄ το 1077. Ο βασιλιάς, έχοντας επιστρέψει από την Κανόσα, διόρισε τον Λίουτολντ αντ' αυτού, ο οποίος του παρείχε ασφαλή μετακίνηση στο πέρασμα του Πρέντιλ και στις κτήσεις του στην Καρινθία, στον δρόμο του πίσω στη Γερμανία. Οι περιοχές του Έπενσταϊν ωστόσο περιορίστηκαν σημαντικά, καθώς ο Ερρίκος Δ΄ έδωσε την περιοχή του Βερονέζου Φρίουλι και την Ιστρίας στο νεοσύστατο Patria del Friuli (πατριαρχείο της Ακουιλέια), ενώ η Καρινθιακή μαρκιωνία της Στυρίας παρέμεινε υπό την κυριαρχία των Οτακαριδών. Ο Λιούτολντ συνόδευσε αργότερα τον Ερρίκο Δ΄ στη στέψη του στη Ρώμη και επίσης ξανάκτισε το κάστρο του Έπενσταϊν. Αν και είχε νυμφευτεί δύο φορές, απεβίωσε χωρίς απογόνους. Τον διαδέχθηκε ο μικρότερος αδελφός του Ερρίκος Γ΄. Ο Λιούτολντ ετάφηκε στο αβαείο του Αγίου Λάμπρεχτ στη Στυρία. Dienst, Heide (1985). "Liutold" in Neue Deutsche Biographie (NDB) (στα Γερμανικά). Berlin: Duncker & Humblot. σελ. 724. ISBN 3-428-00195-8.
Πλατεία Αβησσυνίας

Η Πλατεία Αβησσυνίας είναι πλατεία ανάμεσα στους εμπορικούς δρόμους Ερμού και Ηφαίστου, στο Μοναστηράκι της Αθήνας. Βρίσκεται στο ιστορικό τρίγωνο της παλαιάς πόλης, το οποίο οριοθετούν οι οδοί Σταδίου και Παναγή Τσαλδάρη, το πολεοδομικό κέντρο της Ομονοίας στον βορρά και ο λόφος της Ακρόπολης στον νότο. Η ονομασία της προέρχεται από την αρχαία ονομασία της Αιθιοπίας, Αβησσυνία, πιθανώς λόγω των Αιθιόπων που παλιότερα κατοικούσαν στη περιοχή αυτή. Όσον αφορά το όνομα «Αβησσυνία», κατά την πιθανότερη εκδοχή προέρχεται από τους κατοίκους της περιοχής al-Ḥabaš (περίπου στο σημερινό έδαφος της Αιθιοπίας και Ερυθραίας), επονομαζόμενους Habesha, όνομα που εννοιολογικά αποδίδεται ως "συλλέκτες λιβανιού".Βρίσκεται στην καρδιά του μικροεμπορίου των παλαιών Αθηναίων, δυτικά του παραδοσιακού οικισμού της Πλάκας, νότια της συνοικίας του Ψυρρή και ανατολικά του Θησείου. Η πλατεία είναι γνωστή από παλιά για τη μόνιμη υπαίθρια αγορά παλαιοπωλών, δίπλα ακριβώς στο δημοπρατήριο στο Μοναστηράκι, καθώς και το γνωστό κυριακάτικο παζάρι, το οποίο ξεκίνησε τη λειτουργία του τον Ιούλιο του 1912 με ειδικό βασιλικό διάταγμα και συνεχίζει μέχρι σήμερα.

 Η περιοχή όπου βρίσκεται η πλατεία Αβησσυνίας ήταν από τα αρχαία χρόνια γειτονιά με εργαστήρια μεταλλουργίας. Τα οθωμανικά χρόνια η περιοχή ονομαζόταν Γύφτικα, καθώς συνήθως οι μεταλλουργοί ήταν μελαμψοί Αιγύπτιοι. Η ονομασία της οδού Ηφαίστου δεν είναι καθόλου τυχαία, καθώς παραπέμπει στο παρελθόν της συγκεκριμένης περιοχής, στενά συνδεδεμένο με τη κατεργασία του μετάλλου. Μέχρι το 1875 η γειτονιά λεγόταν Μαγγαναριά, λόγω της -κατεδαφισμένης το 1848- εκκλησίας του Αγίου Νικολάου Μαγγαναριάς. Στην πλατεία φιλοξενείται από το 1910 το δημοπρατήριο, γνωστό και ως γιουσουρούμ. Αποτελεί σημείο όπου θρησκείες και πολιτισμοί συναντιούνται και συνυπάρχουν χρόνια: η αρχαία αγορά, η ρωμαϊκή βιβλιοθήκη του Αδριανού, το τζαμί Τζισταράκη, η Παναγιά η Παντάνασσα (κοινή εκκλησία για καθολικούς και ορθοδόξους) και η εβραϊκή παρουσία (το όνομα γιουσουρούμ είναι εβραϊκό), δίνουν στην περιοχή ισχυρό κράμα πολυπολιτισμικότητας. Η οικογένεια του Νώε Γιουσουρούμ ή Γιεσουρούμ (στα εβραικά: יְשֻׁרוּן, το όνομα‎ απαντά στη Βίβλο και αποτελεί ποιητικό παρωνύμιο για τον λαό ή τη χώρα Ισραήλ) ήρθε το 1863 από τη Σμύρνη και εγκαταστάθηκε στο Μοναστηράκι ως παλαιοπώλης μαζί με άλλες οικογένειες ομοθρήσκων του. Ήταν ένας μάλλον αξιαγάπητος άνθρωπος, τον οποίο οι Αθηναίοι συμπάθησαν και προς τιμήν του ονόμασαν ολόκληρη την περιοχή της πλατείας Αβησσυνίας ως Γιουσουρούμ. Μέλος της οικογένειας των Γιεσουρούμ είχε διατελέσει πρώτος πρόεδρος του σωματείου παλαιοπωλών, που είχε ιδρυθεί το 1922. Η εβραϊκή λέξη Γιεσουρούμ σημαίνει «άνθρωπος του Γιαχβέ». Μοναστηράκι - Πλάκα, Άρτεμις Σκουμπουρδή 360° Virtual tours of Monastiraki & Plaka Photo Gallery of Monastiraki Απ' το Σταροπάζαρο στο Γιουσουρούμ (Αρχείο ντοκιμαντέρ της ΕΡΤ)
Ανδρομάχη Καρακατσάνη

Η Ανδρομάχη Καρακατσάνη (γεννημένη στις 3 Οκτωβρίου 1955) είναι Καναδή νομικός. Προτάθηκε για μέλος στο Ανώτατο Δικαστήριο του Καναδά από τον Στίβεν Χάρπερ τον Οκτώβριο του 2011. Είναι η πρώτη Ελληνοκαναδή δικαστής μέλος του Ανωτάτου Δικαστηρίου του Καναδά.

 Η Καρακατσάνη γεννήθηκε στο Τορόντο του Οντάριο από Έλληνες γονείς, οι οποίοι έδωσαν έμφαση στην ελληνική καταγωγή της. Μεγάλωσε κοντά στην περιοχή Ντον Μιλς Ρόουντ και λεωφόρος Λόρενς στο Τορόντο. Οι γονείς της διατηρούσαν ένα εστιατόριο με τίτλο Top of The Mall, όπου η Καρακατσάνη εργάστηκε και βοήθησε τον πατέρα της στην λειτουργία του. Φοίτησε στο κολέγιο Βικτόρια στο Πανεπιστήμιο του Τορόντο. Αποφοίτησε με μπάτσελορ τεχνών στην αγγλική λογοτεχνία το 1977. Στη συνέχεια φοίτησε στην νομική σχολή Όσγκουντ Χολ στο πανεπιστήμιο της Υόρκης και αποφοίτησε το 1980. Έγινε μέλος του δικηγορικού συλλόγου του Οντάριο το 1982. Μετά την κλήση της στον δικηγορικό σύλλογο της επαρχίας του Οντάριο, εργάστηκε για τους δικαστές στο Εφετείο του Οντάριο από το 1982-1983 και έπειτα εργάστηκε στη δικηγορία. Το 1987, η Καρακατσάνη διορίστηκε στην Συμβούλιο Αδειοδότησης Ηδυποτημάτων του Οντάριο ως αντιπρόεδρος και έπειτα έγινε πρόεδρος και διευθύνων σύμβουλος το επόμενο έτος. Κατείχε αυτή τη θέση μέχρι το διορισμό της ως βοηθός αναπληρωτής γενικός εισαγγελέας και γραμματέας της Γραμματείας Ιθαγενών Υποθέσεων του Οντάριο το 1995. Η Καρακατσάνη έγινε Αναπληρώτρια Γενική Εισαγγελέας για την επαρχία του Οντάριο το 1997. Έγινε Γραμματέας του Υπουργικού Συμβουλίου και υπάλληλος του Εκτελεστικού Συμβουλίου της κυβέρνησης του Οντάριο το 2000.Η δικαστική καριέρα της Καρακατσάνη ξεκίνησε όταν διορίστηκε στην Ανώτατο Δικαστήριο του Οντάριο τον Δεκέμβριο του 2002, όπου και εξειδικεύτηκε στο διοικητικό δίκαιο. Στη συνέχεια διορίστηκε στο Εφετείο του Οντάριο στις 26 Μαρτίου 2010, όπου υπηρέτησε για 19 μήνες πριν από το διορισμό της στο Ανώτατο Δικαστήριο. Το 2015, έλαβε τον βαθμό του Ανώτερου Ταξιάρχη του Τάγματος της Τιμής, βράβευση που έλαβε από την κυβέρνηση της Ελλάδας. Η Καρακατσάνη μιλάει άπταιστα αγγλικά, γαλλικά και ελληνικά. Είναι παντρεμένη με τον πρώην δικηγόρο Τομ Καρβάνη, που ζει με σκλήρυνση κατά πλάκας, και έχει δύο παιδιά: τον Παύλο (Πωλ) Καρβάνη, ο οποίος είναι σύμβουλος στην Εταιρεία του Κόλπου του Χάντσον (Hudson's Bay Company) και τη Ρέα Καρβάνη, απόφοιτη της Νομικής Σχολής του Πανεπιστημίου του Τορόντο.
Εθνική Σρι Λάνκα (καλαθοσφαίριση γυναικών)

Τελ. Ενημέρωση: 25 Ιανουαρίου 2015Η εθνική ομάδα καλαθοσφαίρισης γυναικών της Σρι Λάνκα αντιπροσωπεύει τη Σρι Λάνκα στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Σρι Λάνκα (Sri Lanka Basketball Federation).

 Μέχρι σήμερα η Σρι Λάνκα δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη της συμμετοχή στο Ασιατικό Πρωτάθλημα της FIBA Asia έλαβε χώρα το 1978, ενώ διαθέτει, παράλληλα, δικαίωμα συμμετοχής σε διοργανώσεις της SABA, θυγατρικής της FIBA Asia για την περιοχή της Νότιας Ασίας.Επίσης, η Σρι Λάνκα διαθέτει δικαίωμα συμμετοχής στους Ασιατικούς Αγώνες και στους Αγώνες Νότιας Ασίας υπό τη σκέπη της Διεθνούς Ολυμπιακής Επιτροπής. Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας της Σρι Λάνκα σε Ασιατικά Πρωταθλήματα: Εθνική Σρι Λάνκα (καλαθοσφαίριση ανδρών) Sri Lanka, ιστορικό ανά έτος στον επίσημο ιστότοπο των αρχείων της FIBA. (Αγγλικά) Sri Lanka Basketball Federation, επίσημος ιστότοπος. (Αγγλικά)